burgasdotpro/wikipedia huggingface dataset:
Dark ambient

Dark ambient je veľmi rozšírená odnož ambientu. Je pre neho typický temný a disonantný charakter skladieb. Vznikol počas 80. rokov 20. storočnica spolu s nástupom nových typov syntetizátorov a rozvinul sa napokon s vývojom nových počítačových technológií práce so zvukom v rámci najrôznejších elektronických hudobných foriem. Ide o štýl, ktorý má veľa tvárí a je často spájaný s ďalšími hudobnými žánrami, predovšetkým industrialom, noise atď. Termín ako taký možno použiť na všetky formy ambientnej hudby, ktorým sú v podtexte spoločné (okrem vyššie uvedených) charakteristiky typu "„zlovestný“", "„osudový“", či pocity ako "„osamelosť“", "„izolovanosť“", "„melanchólia“" a pod.
Dejiny.
Dark ambient ako žáner nemá žiadneho zakladateľa a aj jeho názov vznikol až oveľa neskôr ako štýl samotný. Za nahrávky, ktoré predstavujú len akési korene tohto hudobného tvaru, možno považovať skladby vytvorené v rámci raného obdobie spolupráce Briana Ena a Roberta Frippa na albume "Evening Star" (1975).
Charakteristika.
Vo všeobecnosti Dark ambient využíva ako organické, tak i obskúrne zvukové efekty. Možno sa stretnúť s gongom, perkusívnymi rytmami a často sa objavuje i upravený vokál. Atmosféra hrá veľkú úlohu a má predovšetkým introspektívny charakter. Okrem toho sa v mnohých prípadoch spája i s vizualizáciou.
Rack

Rack je štandardizovaný systém umožňujúci prehľadnú montáž a prepojovanie rôznych elektrických a elektronických zariadení spolu s vyústením káblových rozvodov do stĺpcov nad sebou v oceľovom ráme. 
Rám je tvorený dvoma plochými koľajnicami, vzdialenými od seba približne 18 palcov (457 mm). V koľajniciach sú štvorcové alebo okrúhle otvory, s vodorovnou vzdialenosťou 19 palcov (483 mm). Vo zvislom smere je rack členený na jednotky (U)s veľkosťou 1,75 palca (44,45 mm). Pre jednu U sú v ráme tri otvory. Zariadenia montované do rámu majú po stranách úchytky s otvormi s rovnakou vzdialenosťou a ich výška zodpovedá nejakému násobku U.
Rack sa vyrába v niekoľkých prevedeniach. Štandardne má predne dvere presklené, aby bolo vidno na komponenty (switch, phone central) a aby ich bolo možné vizuálne skontrolovať. Takisto, štandardom bývajú vyberateľné bočnice (bočné strany racku – môžu byť namontované, alebo nasadené a uchytené zámkom na kľúč), vyberateľný zadný panel kvôli pohodliu zapojenia kabeláže medzi komponentmi racku a otvory na prívod kabeláže zo spodu alebo/aj zo zadu (väčšinou dolná čast). Rack ma perforované (dierované) plechy, ktoré slúžia na prirodzenú cirkuláciu vzduchu a teda čiastočné chladenie komponentov.
Niektoré racky je možné vyrobiť aj v prevedení IP54 – čo je protiprachová úprava. Rack je viac „uzavretý“ voči externému prostrediu, nemá perforované plechy pretože sa používajú 2 (viac) ventilátorov s protiprachovými filtrami a mriežkami, ktoré vháňajú a vyháňajú vzduch a starajú sa o cirkuláciu vnútri racku. Taktiež väčšina bočníc a panelov sú skrutkované (nie zámok na kľúč) pretože medzi jednotlivými kovovými časťami racku sú izolačné gumičky a teda výrobcovia sa snažia o čo najlepšiu priľnavosť plechov k samotnej konštrukcii.
Štandardný rack pre malú/strednú firmu má orientačnú cenu 1 000 €. Je vhodne mať rack v klimatizovanej miestnosti, ale nie v miestnosti kde sa zdržujú ľudia. Osadená zostava vytvára pomerne silný hluk. Pokiaľ neexistuje klimatizovaná miestnosť a používa sa viacero UPS záložných zdrojov, neosádzajú sa hneď nad seba. Odporúča sa vynechať medzi jednotlivými UPS aspoň 1 voľné miesto na prechod vzduchu. Pri výpadku elektrickej energie sa UPS rýchlo zahrejú a keďže majú plechové prevedenia pri tesnom dotyku znásobujú kumuláciu tepla, čím sa rýchlejšie zničia. Pri výbere racku je teda potrebne zohľadniť aj miesto osadenia a typ prevádzky (aj do budúcnosti). 
Zariadenia použité v racku: routre, switche, UPS a patch panely
Ipeľská pahorkatina

Ipeľská pahorkatina je geomorfologický podcelok Podunajskej pahorkatiny. Tvorí ju územie, ležiace medzi údoliami riek Hron a Štiavnica. 
Vymedzenie.
Podcelok sa nachádza na východnom okraji Podunajskej pahorkatiny a zaberá pás územia medzi Hronskou a Ipeľskou nivou. Východným smerom leží Ipeľská niva a Bzovícka pahorkatina (podcelok Krupinskej planiny), severný okraj vymedzujú Štiavnické vrchy s podcelkami Sitnianska vrchovina a Hodrušská hornatina. Západne pokračuje Podunajská pahorkatina Hronskou nivou a južný okraj sa dotýka pohoria Burda.
Delenie.
Ipeľská pahorkatina sa delí na tieto časti:
Geológia.
Rozčlenená pahorkatina na rôznych neogénnych sedimentoch a pyroklastikách s ostrovčekmi mezozoika, rozlámaných a prekrytých sprašov a sprašovými hlinami. Po zlomoch vystupujú minerálne a termálne vody v Santovke, Slatine a v Dudinciach.
Chránené územia.
Na území Ipeľskej pahorkatiny ležia maloplošné chránené územia:
Doprava.
Severojužným smerom vedie európska cesta 77 (Zvolen – Budapešť) v trase cesty I/66 (Zvolen – Šahy), ktorú pri Horných Semerovciach križuje cesta I/75 (Nitra – Hontianske Nemce). Severným okrajom vedie cesta I/51 (Levice – Banská Štiavnica). Zo severu na juh vedie aj železničná trať Zvolen – Čata.
Mestská sporiteľňa v Trenčíne

Mestská sporiteľňa v Trenčíne je dielom Ferdinanda Silberstein-Silvana. Od roku 2000 je chránenou pamiatkou.
V Silbersteinovom rukopise je označená rokom 1938 a prvýkrát bola publikovaná v časopise "Forum" v roku 1938. Budova stojí na mieste zbúraného barokového konviktu. Napriek tomu, že svojou hmotou a výškou priniesla novú, väčšiu mierku do historického jadra, vďaka blízkosti mestskej brány, súdobej novostavby mestského úradu, ako aj monumentálnosti ruín hradu nad jeho horizontálou ju dnes vnímame ako súčasť vyváženej kompozície. Autor si uvedomoval túto situáciu a zdôraznil niekoľko výrazových prvkov v snahe o kompozičný súlad svojej budovy v historickom prostredí. Pomohol mu aj zošikmený tvar pravej strany parcely a uličnej čiary, čím sa blok celej stavby zužuje a pohľadovo zmenšuje. Táto bočná fasáda je odľahčená aj úskokom parteru. Objemové požiadavky investora riešil nielen v nadzemných podlažiach, ale aj vo dvoch podzemných podlažiach. Svoje umiestnenie tu našla kinosála pre 500 divákov s kompletným vybavením. Predviedol tu svoju znalosť nových technických poznatkov. Podlaha kinosály leží dva metre pod hladinou spodnej vody – museli pod ňou vybudovať betónovú platňu proti tlaku spodnej vody /m3. Základové múry pivníc sú taktiež izolované proti spodnej vode a majú zosilnené armovanie proti bočnému tlaku vody a zeminy.
Riešenie kinosály bolo veľkorysé a aj jej dizajnérske vybavenie malo vynikajúcu úroveň. Na prízemí budovy sa nachádzalo osem obchodných miestností, mestská sporiteľňa, byt domovníka, zvláštny vstup a východ z kina, ako aj vstup do sporiteľne i obytnej časti na horných podlažiach. Na troch vyšších podlažiach sa nachádzali byty s vysokým priestorovým i technickým štandardom (dom mal ústredné kúrenie, teplú vodu, výťah, rôzne elektrické prístroje, telefóny, modernú práčovňu, sušiareň a mnoho vynaliezavých detailov). Strešná časť domu bola využitá na garsónky, práčovňu a terasy na pobyt. Sám objekt si dodnes zachoval svoje kvality, jeho interiéry však boli niekoľkými prestavbami v druhej polovici 20. storočia zmenené.
Dušan Kaprálik

Dušan Kaprálik (* 21. február 1948, Martin† 8. august 2023, Bratislava) bol slovenský herec.
Životopis.
V mladosti ho bavila matematika a fyzika. Preto sa aj zúčastnil viacero matematicko-fyzikálnych olympiád. Počas strednej školy sa zas zúčastňoval na recitačných súťažiach, ktoré často vyhrával. Po maturite na Strednej všeobecnovzdelávacej škole vyštudoval herectvo na VŠMU v Bratislave. 
Kariéru začínal v Trnavskom divadle, neskôr pôsobil v Divadle SNP v Martine a Krajovom divadle v Nitre. Hosťoval v Slovenskom národnom divadle a v Divadle a.ha. Od roku 1973 je členom divadla Nová scéna. Hosťoval aj v Slovenskom národnom divadle (SND) a v Divadle a.ha v Bratislave. Roku 2010 mu Literárny fond udelil cenu za celoživotné dielo v oblasti divadla a rozhlasu. V roku 2021 ukončil svoje pôsobenie v divadle zo zdravotných dôvodov po dlhých 48 rokoch. Venoval aj dabingu a 20 rokov pôsobil ako pedagóg na Konzervatóriu v Bratislave. Zomrel 8. augusta 2023 po krátkej ťažkej chorob v DSS v Dúbravke.
Vo svetle pravdy (Posolstvo grálu)

Vo svetle pravdy (Im Lichte der Wahrheit) s podtitulom "Posolstvo grálu" je hlavným dielom nemeckého spisovateľa píšuceho pod pseudonymom Abd-ru-shin, vlastným menom Oskar Ernst Bernhardt.
Vznik diela.
Abdrushin začal písať a uverejňovať duchovne zamerané prednášky od roku 1923 v časopisoch Gralsblätter (Listy Grálu) a Der Ruf (Volanie). V roku 1926 ich vydal prvýkrát aj knižne pod názvom Vo Svetle Pravdy, Nové Posolstvo Grálu od Abdruschina. Kniha obsahovala 43 prednášok. Po dopísaní ďalších prednášok ich vydal v roku 1931 ako ucelené dielo pod názvom "Im Lichte Der Wahrheit, Gralsbotschaft von Abdrushin (Vo Svetle Pravdy, Posolstvo Grálu od Abdruschina)" s označením "Veľké vydanie". Ďalšie prednášky vydal Abdrushin v roku 1934 v knihe Nachklänge zur Gralsbotschaft 1 (Doznievanie k Posolstvu Grálu), ktorá obsahovala 61 prednášok rozširujúcich Posolstvo Grálu. Autor v písaní prednášok pokračoval ďalej, no tie mu už nebolo umožnené kvôli politickej situácii pred blížiacou sa druhou svetovou vojnou vydať knižne a vyšli počas jeho života iba v časopisoch. V rokoch 1949/1950 vyšlo 190 prednášok v trojzväzkovom vydaní Im Lichte Der Wahrheit, Gralsbotschaft von Abdrushin (Vo Svetle Pravdy, Posolstvo Grálu od Abd-ru-shina)" a "Ermahnungen von Abd-ru-shin (Napomenutia od Abd-ru-shina).
Zoznam častí seriálu Monk

Nasledujúci zoznam obshauje zoznam častí seriálu Monk. Seriál končí 8. sériou.
Veľké privilégium Ľudovíta Veľkého pre mesto Košice

Veľké privilégium Ľudovíta Veľkého pre mesto Košice bolo udelené 28. júna 1347. 
Uhorský kráľ Ľudovít I. nastúpil na trón v roku 1342. Košice sa tešili jeho mimoriadnej priazni. Počas jeho vlády im boli priznané mnohé hospodárske a právne privilégiá, ktoré z nich urobili prekvitajúcu stredovekú metropolu. Jedinečným vyjadrením váženosti košického mešťanstva v očiach kráľovského dvora bolo vydanie erbovej listiny v roku 1369. Erb Košíc je tak najstaršie písomne doloženým mestským erbom v Európe.
Už v roku 1342 kráľ rozšíril právnu pôsobnosť košického sudcu - richtára - na prípady, ktoré dovtedy patrili pod kráľovskú kompetenciu. V roku 1347 kráľ udelil Košiciam veľké privilégiá, ktoré povýšili mesto na druhé miesto v hodnostnom poradí kráľovských miest hneď po hlavnom meste Budín s rovnakými právami. Obsiahla listina vymenúva tieto výhody:
28. júla 1347 bolo privilégium doplnené dodatkami:
Vidiek (album)

 Vidiek je v poradí druhý album slovenskej skupiny Vidiek z roku 1994.
Fakulta zdravotníctva Slovenskej zdravotníckej univerzity v Bratislave so sídlom v Banskej Bystrici

Fakulta zdravotníctva Slovenskej zdravotníckej univerzity v Bratislave so sídlom v Banskej Bystrici (skr. FZ SZU BB) vznikla rozhodnutím rektora na základe schválenia Akademického senátu Slovenskej zdravotníckej univerzity 1. júla 2005. Nachádza sa v bývalých kasárňach, ktoré získala bezodplatne od ministerstva obrany v mestskej časti Radvaň. V kasárňach boli zrekonštruované tri budovy, kde sa nachádzajú učebne a administratíva. Na fakulte sa študuje v štyroch odboroch:
Prax sa vykonáva v medicínskych zariadeniach na území Banskej Bystrice ale aj iných miest.
Katie Holmesová

Kate Noelle "Katie" Holmes (* 18. december 1978, Toledo, Ohio) je americká herečka. V tínedžerskom seriáli Dawsonov svet stvárnila postavu "Joe Potterovej" (1998-2003).
Na začiatku roku 2005 bol intenzívne medializovaný jej vzťah s hercom Tomom Cruisom, predovšetkým z dôvodu ich šestnásťročnému vekovému rozdielu. V júni, dva mesiace od prvého stretnutia, sa zasnúbili. Napriek tomu, že bola od detstva rímskokatolíckeho vyznania, krátko po začiatku vzťahu s Cruisom sa pripojila k scientologickej cirkvi. 18. apríla 2006 sa im narodila dcéra "Suri", 18. novembra toho istého roku prebehla svadba v Taliansku. 
Skorý život.
Narodila sa v Toledo v Ohiu. Je najmladšou dcérou advokáta špecializujúceho sa na rozvodové konania, Martina Josepha Holmesa. a matky v domácnosti Kathleen A. Stothersovej. Má štyroch starších súrodencov - tri sestry a jedného brata. Jej súrodenci sú Tamera (nar. 1968), Holly Ann (nar. 1969), Martin Joseph, Jr. (nar. 1970), ktorý pracuje ako právnik v Ohiu a učiteľka Nancy Kay (nar. 1975). Navštevovala Christ the King Church v Tolede.
Vyštudovala Notre Dame Academy v Tolede. Objavila sa v školských muzikáloch, kde hrala servírku v "Hello, Dolly!" a Lola v "Damn Yankees." Bola prijatá na Columbia University. Jej otec chcel, aby sa stala lekárkou.
Kariéra.
V roku 1996 jej bola ponúknutá rola Buffy, v televíznom seriály "Buffy, premožiteľka upírov" ale odmietla ju, aby mohla dokončiť školu. V roku 1998 získala rolu Joe Potterovej v televíznom seriály "Dawsonov svet". Objavila sa vo všetkých piatich sériách po boku hercov ako James Van Der Beek, Joshua Jackson a Michelle Williams. Jej seriálová rola jej priniesla obrovský úspech. V rovnakom roku sa objavila v dráme "Disturbing Behavior" po boku Jamesa Marsdena. 
V roku 2000 sa objavila vo filme Sama Raimiho, "The Gift". Zahrala si tiež v Oscarovom filme, "Pieces of April", po boku Patricie Clarkson. Objavila sa tiež v jednej z hlavných postáv filmu "Batman začína", z roku 2005. Po boku Anny Paquin a Josha Duhamela si zahrala v komédii "The Romantics" z roku 2010. 
V roku 2013 sa objavila v niekoľkých epizódach televízneho seriálu "Ray Donovan".
Maska červenej smrti

Maska červenej smrti () je hororová poviedka E. A. Poea. Prvýkrát bola publikovaná vo Philadelphii v časopise "Graham's Magazine" v máji 1842, v ktorom Poe pôsobil ako hlavný redaktor. V roku 1964 bola sfilmovaná Rogerom Cormanom.
Dej.
Poe v poviedke opisuje neúspešný pokus elitnej skupiny ľudí vyhnúť sa epidémií. Červená smrť v nej predstavovala mor, na konci poviedky sa Červená smrť objavila na vojvodskom( či kráľovskom) plese. Poe ju opisoval ako vysokého muža v pohrebnom rubáši a červenej maske.
Pevná častica

Pevná častica alebo tuhá častica je častica, ktorá je pevná (najmä častica v tekutine), pozri pod častica (fyzika).
Pevné častice alebo tuhé častice v ekológii je druh znečistenia vzduchu, pozri pevné častice (emisie).
Sypká hmota

Sypká hmota môže byť:
Metachalón

Metachalón, hovorovo tiež "Ludes", je chinazolínový derivát, ktorého názov je odvodený od anglického pomenovania: Methylquinazolinone (slovensky: metylchinazolinón). Metachalón je nebarbiturátové hypnotikum, ktoré sa však dnes často zneužíva ako droga, hlavne na dnešnom území rozšírenia – Afrika.
História.
Metachalón bol objavený krátko po konci druhej svetovej vojny indickým výskumníkom M. L. Gujiralom pri štúdiu nových antimalarík a od 60. rokov sa používal ako sedatívum a hypnotikum. V roku 1965 bol pod obchodným menom Quaalude® a Parest® v USA zavedený ako alternatíva k barbiturátom. V Československu bol predávaný pod obchodným menom Dormogen (výrobca Léčiva, Methaqualonum 200 mg v 1 tablete). Spočiatku bol v reklame propagovaný ako nenávykový liek, neskôr však prípady z roku 1966 z Veľkej Británie potvrdili, že sa naň môže vytvoriť fyzická aj psychická závislosť.
Syntéza.
Existuje niekoľko spôsobov syntézy metachalónu. V praxi sa najčastejšie používa kondenzačná syntéza metachalónu podľa Klosu. Spočíva v reakcii medzi kyselinou antranilovou, 2-toluidínom a kyselinou octovou, príp. acetanhydridom. Metachalón v zmesi vzniká prostredníctvom kondenzačnej reakcie za viacnásobného odštiepenia molekuly vody.
Nežiaduce účinky.
Nežiaduce účinky metachalónu sa vyskytujú zhruba u 10 % liečených. Najčastejšie sú to zažívacie problémy (bolesti brucha, nevoľnosť, sucho v ústach, nechutenstvo), zaujatosť a bolesti hlavy, celková slabosť, eufória, ataxia, dysartria, periférne neuropatie a zvýšená potivosť. Ojedinele sa môžu vyskytnúť rôzne kožné reakcie, ovplyvnenie reaktivity a koordinácie. Pri dlhšom užívaní sa na prípravok môže vyvinúť lieková závislosť.
Vailulu’u

Vailulu'u je masívny podmorský vulkán, nachádzajúci sa v južnej časti Pacifiku, neďaleko ostrova Ta’u na východnom okraji Americkej Samoy. Základňa prevažne bazaltovej sopky sa leží v hĺbke asi 4 200 m, jej vrchol je len 590 metrov pod hladinou mora. Na vrchole sa nachádza kaldera s priemerom asi 2 km a výškou stien cez 400 m. Z vrcholu tiež zbiehajú tri riftové zóny, dve (smerom na východ a západ od vrcholu) kopírujú hotspot Samoy, tretia menšia sa tiahne juhovýchodne od vrcholu. Vulkán bol objavený len v roku 1975, posledná aktivita bola zaznamenaná začiatkom 21. storočia.
Aer Arann

Aer Arann (bývalý "Aer Arann Express") sú regionálne aerolínie, sídliace v Dubline v Írsku. Operujú momentálne na 25 stálych linkách medzi Írskom, Francúzskom a Spojeným kráľovstvom. Hlavnými letiskami spoločnosti sú Derry, Galway, Ronaldsway a Waterford.
Dejiny.
Aer Arann vznikla v roku 1970, aby prevádzkovala leteckú dopravu medzi mestom Galway a Aranskými ostrovmi na západnom pobreží Írska. Lietať začali na jednom stroji Britten-Norman Islander v auguste 1970. 
Zlom pre aerolínie nastal v roku 1994, keď ich kúpil Pádraig Ó Céidigh. Ó Céidigh začal zväčšovať počet letov aj lietadiel aerolínií, v roku 1998 začal s prevádzkou pravidelných letov. V tom istom roku udelila vláda Arannu povolenie prevádzkovať linku medzi Donegalom a Dublinom, nasledovala linka Sligo - Dublin.
V roku 2002 sa začali lety do Spojeného kráľovstva a na ostrov Jersey, v roku 2004 pribudli linky do miest Lorient a Nantes v Bretónsku. 
V roku 2007 zaznamenala Aer Arann obrat v hodnote 100 miliónov € a prepravila 1,15 milióna pasažierov.
V roku 2008 spoločnosť podpísala franchisovú dohodu s Nex Aviation a zahájila lety do Amsterdamu, Bordeaux, Malagy a Fara. Pri týchto letoch spoločnosť používala v letných mesiacoch lietadlá BAe 146. Linka do Amsterdamu, ktorú prevádzkoval stroj ATR 72-500, ukončila svoju činnosť 14. januára 2009.
V októbri 2008 aerolínie oznámili, že v dôsledku zníženého počtu pasažierov v osobnej doprave sú nútené pristúpiť na úsporný program, ktorý bude zahŕňať čiastočné zameranie sa na nízkonákladové lety a prenajímanie ich posádok a strojov iným aerolíniám. Aerolínie najprv hovorili o prepustení 100 zamestnancov, ale tento počet bol neskôr zmenený na 70, čo by znamenalo 20% zníženie počtu personálu. Kľúčové spojenia zostanú nezmenené.
Destinácie.
Aer Arann lieta do nasledujúcich destinácií v Európe (stav zo 14. marca 2010):
Flotila.
Flotilu Aer Arannu tvoria nasledujúce lietadlá (stav z marca 2010):
V máji 2006 vyhlásila spoločnosť objednávku na 10 strojov série ATR 72-500 v hodnote 180 miliónov €.
V októbri 2008 Aer Arann ohlásila, že ako súčasť plánu na šetrenie počas krízy sa chce pokúsiť prenajať 4 z ich 13 ATR iným aerolíniám.
Silver Club.
Silver Club je jediným špeciálnym leteckým programom, s ktorým Aer Arann začala v roku 2008. Je navrhnutý tak, aby odmeňoval častých pasažierov za ich vernosť spoločnosti. Vylepšenia zahŕňajú: 
Služby počas letu.
Aer Arann ponúka program buy on board, s ktorým možno na palube lietadiel kúpiť sendviče a nápoje Doolittles.
Microsite

Microsite (často nazývaná aj ako minisite) slúži ako doplnkový alebo podporný web pre hlavnú stránku. Ide o určitú marketingovú stratégiu, keď sa informácie o nejakom produkte, udalosti a pod. nevložia na hlavnú stránku alebo na niektorú z podstránok, ale vytvorí sa samostatná stránka, väčšinou na vlastnej doméne alebo na subdoméne. 
Tieto stránky sú vytvárané z viacerých dôvodov. Mnoho internetových obchodov ich používa na zvýšenie alebo podporu predaja určitého konkrétneho produktu. Ďalej sa využívajú pre určité špecifické udalosti alebo informácie, ktoré nezapadajú do koncepcie hlavného webu. Existujú aj prípady, keď sú stránky vytvárané kvôli ziskom z reklamy. Časté je aj vytváranie kvôli zisku tematických odkazov, ktoré vám pomáhajú pri SEO, avšak podľa odborníkov nie sú až tak hodnotné ako sa mnohí domnievajú. 
Hlavnou výhodou je vysoký pomer cena/prínos pokiaľ je stránka dobre vytvorená.
Ceny sa pohybujú od 50€ vyššie a platíte už iba za správu servera (ktorú môžete mať v niektorých prípadoch zadarmo) a doménu (ktorá sa dá tiež získať zadarmo)
Pillapalu

Pillapalu je estónska dedina nachádzajúca sa v kraji Harjumaa, v rámci ktorého patrí do obce Anija.
1. januára 2009 v dedine žilo 78 obyvateľov, z toho 45 mužov a 33 žien.
Prvá písomná zmienka o dedine pochádza z roku 1693. Rozvoj nastal v roku 1930, kedy sa pozdĺž diaľnice Piibe postavilo viac ako štyridsať poľnohospodárskych objektov. V okolí obce sa nachádza množstvo močiarov.
Poloha.
Pillapalu leží asi 22 km od mesta Kehra a 46 km od hlavného mesta Tallinn. V blízkosti sa nachádza mestečko Aegviidu, ktoré patrí do rovnomennej obce.
Ta’u

Ta'u je ostrov vulkanického pôvodu, nachádzajúci sa v súostroví Samoa (ako najvýchodnejší ostrov súostrovia), administratívne pod správou Americkej Samoy. Ostrov má približne obdĺžnikový tvar s rozmermi 6 × 10 km (plocha 44,31 km²), najvyšší bod je "Lata" (931 m), zároveň najvyšší vrch Samoy. Na Ta'u žije približne 870 ľudí.
Ostrov predstavuje erodovaný vrchol bazaltovej štítovej sopky, v súčasnosti neaktívnej. Svahy Lata sú posiate početnými troskovými kužeľmi datovanými na začiatok holocénu. Pôvodcom vulkanizmu je hotspot lokalizovaný pod súostrovím.
Palisander

Palisander je tvrdé a ťažké (700 - 800 kg/m3) hnedočervené až fialové drevo s čiernym ryhovaním niektorých juhoamerických tropických stromov, ktoré sa používa najmä pri výrobe gitár, nábytkov, luxusných podláh a pri sústružníctve.
K výrobe gitár sa používa najmä Palisander indický "Dalbergia latifolia" (fialovohnedý), kedysi sa používal viac brazílsky palisander "Dalbergia nigra" (hnedooranžový), ktorého export je v súčasnosti zakázaný.
Z palisandru sa vyrábajú najmä hmatníky gitár, brazílsky palisander sa používa na výrobu tých najkvalitnejších gitár. Z palisandru sa môžu robiť aj telá akustických gitár alebo elektrických gitár (napr. Fender Rosewood Telecaster).
Ronchamp

Ronchamp je francúzska obec, ktorá sa nachádza v departemente Haute-Saône, v regióne Franche-Comté.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Merenreho pyramída

Merenreho pyramída alebo Lepsius XXXIX je staroegyptská kráľovská hrobka a nachádza sa na západnom okraji územia pohrebiska pri dedine Sakkára v severnom Egypte.
Pyramídu dal postaviť faraón 6. dynastie Merenre (okolo 2255–2246 pred Kr.), najstarší syn faraóna Pepiho I., s ktorým asi aj určitý čas vládol v tzv. "koregencii".
Pyramída je veľmi poškodená, bez obkladu z bieleho jemného vápenca. Jeho kusy sa ešte v 19. storočí dali vidieť v areáli pyramídy. Objekt má odhalené jadro z malých na hrubo opracovaných vápencových blokov. Podzemné priestory sa od zaužívanej štruktúry, ktorá bola prvýkrát použitá pri Džedkareho pyramíde, líšia len veľmi málo: Do pyramídy sa vstupuje spred severnej steny zostupnou chodbou, ktorá ústi do vestibulu, tam sa vyrovnáva a ďalej pokračuje vodorovne pod základňou. Pod vrcholom pyramídy ústi do predsiene, z ktorej ide na západ do pohrebnej komory a na východ do zásobného priestoru s tromi výklenkami, tzv. serdabu. Predsieň a komora majú sedlový strop s troch vrstiev obrovských vápencových blokov. Na stenách sa našli nápisy "Textov pyramíd". V pohrebnej komore sa nachádza sarkofág z čierneho čadiča spolu s vekom. Tu sa v 19. storočí našla múmia mladíka, ktorá bola najskôr pokladaná za sekundárny pohreb z neskoršieho obdobia (18. dynastia). Dnes sa egyptológovia prikláňajú k možnosti, že by mohlo ísť o Merenreho múmiu.
Okolitý areál nebol ešte dostatočne skúmaný, vie sa o ohrade z nepálených tehál a časti vzostupnej cesty pri areáli. Našli sa napr. rohové kamene severnej (vstupnej) kaplnky, dlažba obetnej siene zádušného chrámu z vápenca, stopy po vápencovom oltári alebo základ falošných dverí z granitu. Tiež sa našli stopy po výzdobe, z ktorých niektoré boli len vo fáze nákresu, čo bolo najskôr zapríčinené zastavením prác v čase panovníkovej smrti. 
Začiatkom 19. storočia urobil prieskum pyramídy Perring, Maspero koncom 19. storočia hľadal "Texty pyramíd" a pri tej príležitosti zakreslil subštruktúru pyramídy. Od konca 20. storočia na pyramíde pracuje francúzska expedícia pod Leclantovým vedením.
FC Twente

FC Twente je holandský futbalový klub so sídlom v Enschede. Klub bol založený 1. júla 1965.
Ofu-Olosega

Ofu-Olosega je ostrov vulkanického pôvodu, nachádzajúci sa v súostroví Samoa a administratívne patriaci pod správu Americkej Samoy. Ostrov bol kedysi rozdelený na dva samostatné ostrovy oddelené úžinou, no v súčasnosti ich spája most z vyzdvihnutých koralových útesov (ešte v 70. rokoch minulého storočia sa dalo cez úžinu medzi ostrovmi za nízkeho prílivu prebrodiť). Na ostrove žije približne 500 obyvateľov. Väčšina územia západnej časti ostrova ("Ofu"), ako aj pobrežné koralové útesy tejto časti sú súčasťou národného parku National Park of American Samoa (v súčasnosti sa plánuje rozšírenie územia parku na celý ostrov).
Ostrov predstavuje erodované vrcholy v súčasnosti neaktívnych bazaltových štítových vulkánov. Severná strana vulkánu Ofu (západná časť ostrova) je prerušená kalderou, ktorá pravdepodobne zasahuje aj na východný vulkán "Sili". Najmladším prejavom vulkanizmu je troskový kužeľ "Nu'utele", lokalizovaný na západnom okraji Ofu.
Alto Río Senguer

Alto Río Senguer "(tiež Alto Río Senguerr)" je malé mestečko nachádzajúce sa na juhozápade argentínskej provincie Chubut v Patagónii. Je administratívnym centrom departmentu Río Senguer. Mesto leží na Národnej ceste č.40. Pri sčítaní ľudu v roku 2010 malo mestečko 1 570 obyvateľov.
Tutuila

Tutuila je najväčší ostrov Americkej Samoy a zároveň tretí najväčší celého súostrovia Samoa. Jeho plocha je 141,81 km², najvyšší bod je "Matafao Peak" (653 m) a v roku 2000 na ňom žilo 55 876 obyvateľov. Na ostrove sa nachádza aj hlavné mesto Americkej Samoy Pago Pago.
Ostrov je vulkanického pôvodu, tvorí ho niekoľko silne erodovaných štítových sopiek pliocénno - pleistocénneho veku, zoradených pozdĺž dvoch riftových zón v smere juhozápad-severovýchod. Najväčším zo série je bazaltovo-andezitový vulkán "Pago", nachádzajúci sa približne v strede ostrova, ktorého vrchol tvorí kaldera s priemerom asi 9 km. V kaldere sa nachádza niekoľko troskových kužeľov a trachyttických lávových dómov. Najmladším prejavom vulkanizmu je skupina troskových kužeľov na južnom pobreží ostrova, ich vek sa odhaduje na začiatok holocénu.
Call Me Irresponsible

Call Me Irresponsible je štúdiový album z roku 2007 od kanadského jazzového speváka Michaela Bublého, ktorý vyhral v roku 2008 Cenu Grammy za tento album.
Lúčne sedlo

Lúčne sedlo () je názov sedla v centrálnej časti Tatier, medzi Končistou () a Tupou (). 
Poloha.
Sedlo sa nachádza vo Vysokých Tatrách, v rázsoche, vybiehajúcej z Popradského Ľadového štítu v hlavnom hrebeni Vysokých Tatier. Prepája severne ležiacu Zlomiskovú a južne situovanú Štôlsku dolinu. Severným smerom je pod sedlom Ľadové pleso mengusovské, odkiaľ voda odteká Ľadovým potokom, južne sa zvažujúce svahy odvodňuje potok Malý Šum. Sedlo patrí do Tatranského národného parku, pričom jeho severné svahy zasahujú do národnej prírodnej rezervácie Mengusovská dolina a južné do NPR Štôlska dolina.
Lúčne sedlo i hrebeň patrí do katastra mesta Vysoké Tatry v okrese Poprad v Prešovskom kraji. 
Prístup.
Lokalita sa nachádza na území národných prírodných rezervácií a Tatranského národného parku, preto je dostupná len s horským vodcom.
Steal This Album!

Steal This Album! je album americkej rockovej skupiny System of a Down. Produkoval ho Rick Rubin.
Album bol vydaný krátko potom, čo sa kolekcia MP3 pod názvom Toxicity 2 objavila na internete. Skupina vyjadrila sklamanie nad tým, že ich fanúšikovia počúvali nedokončený materiál a uvolnili jeho finálnu verziu. Nie všetky piesne z uniknutého CD sa dostali na "Steal This Album!" (napríklad „Virginity“), naopak niektoré nové piesne pribudli (napríklad „Roulette“). Mnoho mien piesní, textov a melodií bolo zmenených, finálny album sa teda líšil od uniknutého materiálu.
V médiách sa často objavoval názor, že "Steal This Album!" je kolekcia piesní, ktoré sa nevošli na album Toxicity, skupina ale tvrdí, že piesne sú rovnakej kvality ako tie na Toxicity. Spevák Serj Tankian povedal, že piesne neboli v Toxicity, pretože „narušovali celkovú kontinunitu albumu“.
Zoznam skladieb.
Všetky skladby napísal Serj Tankian a Daron Malakian, pokial nie je uvedené inak.
Ender’s Game

Ender's Game () je vedeckofantastický román od spisovateľa Orsona Scotta Carda. Kniha bola prvýkrát publikovaná v roku 1985.
V roku 1985 získal román prestížne ocenenie Nebula za najlepší román. a v roku 1986 taktiež renomovanú cenu Hugo za najlepší román Ender's Game je prvá časť zo šesťdielnej série o Enderovi. Kniha bola vydaná v 27 jazykoch, ale nie v slovenčine. Český preklad má názov "Enderova hra". Podľa knižného námetu vznikli dve komiksové série a je plánovaná videohra.
Príbeh.
V budúcnosti zúri boj medzi ľudskou a mimozemskou rasou. Po viacerých inváziách na Zem sa ľudia pripravujú na ďalšiu. Pre tento účel cvičia nadané deti, ktoré budú môcť v budúcnosti veliť Medzinárodnej flotile. Jedným takýmto nadaným dieťaťom je aj šesťročný Andrew „Ender“ Wiggin. Od detstva sledovaný Ender sa dostane do vojenského výcvikového strediska, tzv. Bojovej školy. Tu sa pripravuje spolu s ostatnými a cvičia v bezváhovom stave pomocou taktickej hry. Ender je od začiatku jediná nádej na úspešný útok proti nepriateľom.
Príbeh je opisovaný treťou osobou. Autor sa venuje psychickým procesom malého, ale nadaného dieťaťa, ktoré je pod neustálym tlakom.
Antałówka

Antałówka () je pretiahnutý a pomerne vysoký chrbát v Poľsku, ktorý sa od severu ako klin vnára do zástavby letoviska Zakopané. V minulosti sa chrbát z rovnomenným najvyšším vrcholom nazýval "Jantolówka". Na severe je asi dva kilometre dlhý chrbát zakončený vrcholom "Bachledzki Wierch" (). Predpokladá sa, že je budovaný tatranskými nánosmi, ktoré tu vytlačili ľadovce najstaršieho známeho zaľadnenia tejto oblasti.
Prenosný počítač

Prenosný počítač (angl. "portable computer") je v širšom zmysle: počítač, ktorý možno (pomerne ľahko) preniesť z miesta na miesto, alebo v užšom zmysle: len najstaršia a najťažšia kategória počítačov, ktoré možno (pomerne ľahko) preniesť z miesta na miesto.
Vysvetlenie definície.
Opakom prenosného počítača (v širšom zmysle) sú všetky (veľmi) veľké počítače, zabudované počítače a stolový počítač (angl. desktop computer). Za prenosné počítače sa obyčajne nepovažujú videokamery, digitálne fotoaparáty a často ani (jednoduché) kalkulačky alebo (jednoduchšie) náramkové hodinky (počítačové náramkové hodinky inak spadajú pod wearable computer). Podľa definície v užšom zmysle, novšie zariadenia ako napr. subnotebook alebo wearable computer nemá zmysle označovať ako prenosné počítače, pretože sú všetky prenosné zo svojej podstaty.
Delenie.
Základné formy zoradené približne podľa veľkosti:
Špecifické (účelové) formy prenosných počítačov:
V určitom zmysle by sa za prenosné počítače dali považovať aj tzv. cart computers (počítače na kolieskach), napr. v nemocniciach.
Eugénio de Castro

Eugénio de Castro e Almeida (* 4. marec 1869, Coimbra, Portugalsko – † 17. august 1944, Coimbra) bol portugalský dekadentný a symbolistický spisovateľ, básnik a dramatik.
Život.
Vyštudoval filozofiu v Lisabone, krátky čas pôsobil v diplomatických službách vo Viedni, bol stredoškolským učiteľom a neskôr vysokoškolským pedagógom na Univerzite v Coimbre. V roku 1889 začal vydávať časopis "Os insubmissos" (Nepoddajní) a neskôr dekadentný časopis "Arte" (Umenie, 18951896). V roku 1889 strávil niekoľko mesiacov v Paríži. Po návrate začal propagovať symbolizmus. Svojím dôrazom na formálnu dokonalosť sa priblížil klasicizmu.
Handheld computer

Handheld computer môže byť:
Zlatý kompas

Zlatý kompas je fantasy román britského spisovateľa Philipa Pullmana.
Dej.
Jedenásťročná Lyra žije vo svete, kde má každý človek svojho démona – vlastnú dušu v zvieracej podobe, s ktorou je spätý neviditeľným putom. Lyra s démonom Pantalaimonom, ktorý na seba berie podoby rôznych zvierat, žije bezstarostným životom malej divošky až do chvíle, kým z jej okolia nezačnú miznúť deti. Keď zmizne aj Lyrin najlepší priateľ Roger, odvážne dievča sa rozhodne ho vyhľadať. Na ceste ju sprevádza zvláštny prístroj – alethiomer, ktorý tomu, kto s ním vie pracovať, odpovie na všetky otázky.
Magický nôž

Magický nôž je fantasy román britského spisovateľa Philipa Pullmana.
Dej.
Dvanásťročný Will býva v Oxforde v Anglicku. Chce nájsť svojho otca, prieskumníka Johna Parryho, ktorý zmizol počas expedície na severe. Cez čudesné okno sa Will dostane do mesta Cittagazze v inom svete, kde sa stretne s Lyrou a jej démonom Pantalaimonom. Lyra a jej alethiomer sa stanú súčasťou Willovho pátrania, pričom Lyra pokračuje v hľadaní pravej podstaty tajomného prachu, ktorý spôsobuje v jej svete prevraty. Po tvrdom boji vo veži v Cittagazze získava Will nôž, ktorý má mimoriadnu moc. Na svete nie je nič ostrejšieho a nebezpečnejšieho, lebo jeho nositeľ môže vyrezávať okná do iných svetov. Magický nôž však láka aj iných... 
Ocenenia.
Trilógia "Zlatý kompas", "Magický nôž" a "Jantárový ďalekohľad" získala cenu Nibbie, čo je knižná podoba amerických filmových Oscarov. V roku 2002 dostal "Jantárový ďalekohľad" ako prvá detská kniha v histórii Whitbreadovu cenu za najlepšiu britskú knihu roka. Na motívy knihy "Zlatý kompas" bol taktiež nakrútený rovnomenný film v réžii Chrisa Weitza s hviezdnym hereckým obsadením.
Jantárový ďalekohľad

Jantárový ďalekohľad je fantasy román britského spisovateľa Philipa Pullmana.
Dej.
V záverečnom diele príbehu Lyry a Willa sa dočkáme napínavého vyvrcholenia. Lyra sa spolu s Willom pomocou magického noža dostávajú do tajomných svetov. Pri hľadaní podstaty záhadného prachu im pomáha aj doktorka Mary Maloneová. Lyrin otec, lord Asriel, sa zatiaľ pripravuje na posledný veľký boj s Vládcom.
Ocenenia.
Trilógia "Zlatý kompas", "Magický nôž" a "Jantárový ďalekohľad" získala cenu Nibbie, čo je knižná podoba amerických filmových Oscarov. V roku 2002 dostal "Jantárový ďalekohľad" ako prvá detská kniha v histórii Whitbreadovu cenu za najlepšiu britskú knihu roka. Na motívy knihy "Zlatý kompas" bol taktiež nakrútený rovnomenný film v réžii Chrisa Weitza s hviezdnym hereckým obsadením.
Perlan

Perlan () je stavebná pamiatka v hlavnom meste Islandu, Reykjavíku, na kopci Öskjuhlíð, kde boli desiatky rokov pred tým zásobníky horúcej vody. Je vysoký 25,7 metrov. Navrhol ju Ingimundur Sveinsson. Jej výstavbu podporoval predovšetkým bývalý starosta Reykjavíku Davið Oddsson.
Súčasťou stavby je rozsiahla zimná záhrada na dolnom poschodí. Štvrté poschodie poskytuje výhľad do okolia stavby. Nachádza sa tu celkom šesť panoramatických teleskopov.
Ďalej sa tu nachádza niekoľko obchodov, reštaurácia a kaviareň.
Múzeum ság.
Jedna z vodných nádrží bola vypustená a bolo sem umiestnené múzeum ság, v ktorom je umiestnená expozícia zaoberajúca sa islandskými ságami, históriou a životným spôsobom Islanďanov.
Acetanhydrid

Acetanhydrid (systematický názov acetanhydrid) je anhydrid kyseliny octovej. Laboratórne sa pripravuje reakciou medzi acetylchloridom a octanom sodným.
Priemyselná výroba acetanhydridu prebieha oxidáciou acetaldehydu (katalyzátorom sú octany medi alebo kobaltu) alebo dehydratáciou kyseliny octovej.
Bradfordská katedrála

Bradfordská katedrála je katedrála v centre anglického mesta Bradford, na mieste určenom pre kresťanské obrady od 8. storočia, kedy misionári sídliaci v Dewsbury rozšírili kresťanstvo do tejto oblasti. Po väčšiu časť svojej existencie bola jej budova farným kostolom Svätého Petra.
Prvý kostol na tomto mieste postavili Anglosasi, ale táto stavba bola zbúraná po ovládnutí Anglicka Normanmi po roku 1066. Normanská šľachtičná Alice de Laci nechala postaviť druhý kostol, ktorý bol po 300 rokoch zničený pri nájazdoch Škótov. V 14. storočí bol kostol obnovený a na jeho hlavnú chrámovú loď bolo použité zvyšky muriva predchádzajúcej stavby. Arkády hlavnej lodi, najstaršia dochovaná časť súčasnej stavby, boli dokončené roku 1458. Horné poschodie bolo pristavené na konci 15. storočia. Zádušné kaplnky boli postavené na severnej a južnej strane. Vež v perpendikulárnom slohu bola pristavená k západnému krídlu a dostavaná roku 1508.
Pôvodne patril kostol do Yorskej diecézy, potom do Ripponskej a keď bola ustanovená Bradfordská diecéza stal sa chrám katedrálou. 
V 50. a 60. rokoch 20. storočia bola katedrála rozšírená. 
V roku 1987 bola hlavná loď a západné krídlo preskupené aby bol zvýšený počet sedadiel pre narastajúci počet návštevníkov rôznych akcií poriadaných v katedrále. Bol vybudovaný nový vstup cez múr veže a bolo inštalované aj nové osvetlenie. Viktoriánske lavice boli nahradené stoličkami. Pôvodný organ bol odstránený a bol nahradený novým.
Palmtop

Palmtop môže byť:
Palm

Palm môže byť:
Vreckový počítač

Vreckový počítač (angl. "pocket computer") môže byť:
DAP

DAP môže byť:
Tablet PC

Tablet PC môže byť:
Vysielač Suchá hora

Vysielač Suchá hora () je rozhlasový a bývalý televízny vysielač na vrchu Skalka v Kremnických vrchoch, blízko Kremnice a Banskej Bystrice. 
Konštrukcia.
Oceľová trubicová konštrukcia stožiara je vysoká a je kotvená lanami. Konštrukcia stožiara je podobná s vysielačom Dubník. Vysielač bol postavený v roku 1960 a do prevádzky bol uvedený 28. októbra 1960 (vtedy bola jeho výška 300 metrov), čím nahradil TV vysielač na Krížnej. Je to druhá najvyššia stavba na Slovensku (je len o 6 metrov nižšia ako vysielač Dubník a o 12 metrov ako Eiffelova veža) a patrí medzi najvyššie položené supertally (viac ako ) v Európe. Pri vysielači sa nachádza samostatná telekomunikačná budova. 
Vysielač vyrobili a namontovali pracovníci národného podniku Tesla Hloubětín. Anténový systém je umiestnený na 300 metrovom oceľovom rúrovom stožiari. vysokú monorúru držia trojice kotevných lán a to v šiestich úrovniach výšky. Vnútri sa nachádza obslužný výťah, ktorý premáva do výšky , pričom túto trasu zvládne za 8 min. 
Vysielač bol niekoľkokrát poškodený (v lete 1961 silná víchrica odfúkla celú strechu budovy vysielača a rozmetala ju po hrebeni), najviac v zime roku 1962, keď pri silnej námraze a nápore vetra spadlo z vrcholu 7 tonové anténové zariadenie (antény nadstavec) do snehu. 
Aby sa stožiar a napínacie laná s priemerom vetrom nerozkmitali, boli na nich nainštalované tzv. rozrážače, ktoré tlmia kmitanie lán.
Šírený program.
Do roku 2011 patril do siete základných televíznych vysielačov, odvtedy však slúži pre verejnosť len ako rozhlasový vysielač. 
Vysoký vyžarovaný výkon i nadmorská výška vysielača spôsobujú ďaleký príjem signálu najmä južným a juhozápadným smerom. Prioritnou oblasťou pokrytia je Pohronie s Horehroním, Horná Nitra a časť Turca. Presahy umožňujú prijímať signál i v Tekove, Honte, časti Novohradu a Malohontu, na Považí, Kysuciach i Orave a v Liptove. Zachytiteľný je i na území Maďarska a časti Moravy.
Vysielače FM.
Na Suchej hore sa nachádzajú tieto FM vysielače:
Antény vysielačov rádiových vĺn sa nachádzajú vo výške , teda celkovo .
TV vysielače.
Analógové televízne vysielanie Jednotky, Dvojky a TV Markíza bolo ukončené v roku 2011.
Digitálne televízne vysielanie nie je plánované.
Najbližšie vysielače.
Okolité významné vysielače a vzdialenosť k nim:
Prístup.
K vysielaču je prístup značenými turistickými trasami, najľahší prístup je z Kremnice smerom na rekreačné stredisko Skalka. Z Kremnice k nemu vedie cesta II/578. Po ceste je vzdialený od centra mesta severovýchodným smerom.
Azul (Buenos Aires)

Azul je mesto nachádzajúce sa v provincii Buenos Aires v Argentíne. Leží v centrálnej časti provincie Buenos Aires a východnej časti krajiny. Je vzdialené približne južne od hlavného mesta Argentíny Buenos Aires. Pri sčítaní ľudu v roku 2010 malo mesto 55 728 obyvateľov. Mesto bolo založené v roku 1832 ako pevnosť slúžiaca na obranu proti nájazdom indiánov. Azul a jeho okolie je známe poľnohospodárstvom a chovom hovädzieho dobytka.
HNK Hajduk Split

HNK Hajduk Split, celým názvom Hrvatski nogometni klub Hajduk Split, je chorvátsky futbalový klub, ktorý hrá prvú najvyššiu chorvátsku súťaž. Založili ho v roku 1911. Sídli v meste Split. Domáce zápasy hráva na štadióne Gradski stadion u Poljudu. Drží 6 ligových titulov a 6 ligových pohárov.
Peter Bilý

Peter Bilý (* 1978, Košice) je slovenský prozaik, básnik, prekladateľ a publicista. Takmer dvadsať rokov žil v zahraničí (Taliansko, Malta, Španielsko). Dlhý čas pôsobil v Madride, v súčasnej dobe žije v Bratislave.
Autor.
Je autorom štyroch románov a štyroch básnických zbierok. Jeho tvorba bola preložená do viacerých jazykov. 
Prekladateľ.
Ako prekladateľ uverejnil časopisecky preklady z francúzskej (Guillaume Apollinaire, Arthur Rimbaud), talianskej (Pier Paolo Pasolini, Cesare Pavese, Guiseppe Ungaretti, Edoardo Sanguineti), španielskej (Federico García Lorca), mexickej (Octavio Paz), galícijskej (M. Rivas) a americkej (Charles Bukowski, Raymond Carver) literatúry.
Petr Janda

Petr Janda môže byť:
Azul

Azul môže byť:
GNK Dinamo Záhreb

Građanski nogometni klub Dinamo Zagreb, (GNK Dinamo Záhreb) je chorvátsky futbalový klub, ktorý hrá prvú najvyššiu chorvátsku súťaž. Bol založený v roku 1945. Sídli v meste Záhreb. Domáce zápasy hráva na štadióne Stadion Maksimir. Je držiteľom 11 ligových titulov a 10 ligových pohároch, čo je najviac v histórii Prva HNL.
Ladislav Kužela

Doc. MUDr. Ladislav Kužela, DrSc. (* 5. august 1926, Ivanka pri Dunaji - † 27. máj 1980, Bratislava) bol slovenský lekár, chirurg a vysokoškolský učiteľ.
Životopis.
Promoval v roku 1950 na Lekárskej fakulte Univerzity Komenského v Bratislave. Od 1952 pracoval na II. Chirurgickej klinike Lekárskej fakulty UK v Bratislave ako odborný asistent. Vedúci oddelenia kardiovaskulárnej chirurgie a zástupca prednostu kliniky bol od roku 1968. Docentom sa stal v roku 1964. Od roku 1979 musel z politických dôvodov odísť pracovať do Slovenskej akadémie vied.
Tento popredný predstaviteľ slovenskej chirurgie spolu s akademikom Karolom Šiškom uskutočnil 9. júla 1968 prvú transplantáciu srdca nielen v bývalom Československu, ale aj v strednej a východnej Európe, ktorú sám inicioval. Skúsenosti pre výkon tejto náročnej operácie získal v USA v rokoch 1966-1968, kde po obhajobe dizertačnej práce získal vedecký titul Master of Clinical Sciences. 
Zaviedol endokrinnú chirurgiu a moderné liečenie kardiovaskulárneho systému. Zaoberal sa i pooperačnou fyziológiou, patopsychológiou a pooperačnou starostlivosťou o pacientov. Bol autorom 106 štúdií a článkov. Absolvoval spomínaný študijný pobyt u prof. Gerbodeho na Pacific Medical Center v Spojených štátoch, zúčastnil sa medzinárodných kongresov v Sovietskom zväze, Maďarsku, Rumunsku, NDR, NSR, Rakúsku, Holandsku, Francúzsku, Španielsku a Spojenom kráľovstve. V roku 1956 bol odmenený cenou SAV. Bol členom a vedeckým tajomníkom Československej chirurgickej spoločnosti, členom Société Internationale de Chirurgie, European Society for Experimental Surgery, International Cardiovascular Society.
Earth, Wind &amp; Fire

Earth, Wind &amp; Fire je afroamerická R&amp;B hudobná skupina, založená v roku 1969 v Chicagu v štáte Illinois. Medzi ich prezývky patria Elements of the Universe, či EWF. Skupina bola prijatá v Rock and Roll Hall of Fame a Vocal Group Hall of Fame . Získali desať Grammy ocenení a štyri ocenenia americkej hudby.
Medzi repertoár skupiny patrí africká hudba, latinskoamerická hudba, funk, soul, pop, rock, jazz a iná hudba. Medzi typické znaky kapely patrí dynamická dychová sekcia a kontrastné vokály medzi falsetto spevákom Philipom Baileyom a tenorovým spevákom Maurice Whiteom.
KC and the Sunshine Band

KC and the Sunshine Band je americká disko/funková skupina, založená v roku 1973 v meste Hialeah na Floride. Skupina je známa predovšetkým vďaka hitom „That’s the Way (I Like It)“, „(Shake, Shake, Shake) Shake Your Booty“, „I’m Your Boogie Man“, „Keep It Comin’ Love“, „Get Down Tonight“, „Boogie Shoes“, „Please Don’t Go“ a „Give It Up“. Názov skupiny vznikol z priezviska hlavného speváka Harry Wayne Caseyho ("KC") a "Sunshine Band" pochádza z prezývky štátu Florida ako "Sunshine State" (slnečný štát).
Meziříčko

Meziříčko môže byť:
Zoznam víťazov mužskej dvojhry na US Open

Turnaj sa hrá od roku 1881.
The Brothers Johnson

 
The Brothers Johnson je americká funková a R&amp;B hudobná skupina. Jej členmi sú bratia George a Louis Johnson. Ich najväčšie hity sú „Strawberry Letter“ a post-disková pieseň "Stomp!". Hudobník Louis Johnson taktiež hral na albume "Thriller" Michaela Jacksona (na basgitare).
The Isley Brothers

The Isley Brothers je afroamerická rhythm and bluesová, funková a rocková hudobná skupina. Patri medzi hudobné skupiny, ktoré majú dlhoročnú históriu (ich hudobná kariéra začala už v roku 1957). Do ich hudobného repertoáru patrí doo-wop, funk, hip-hop soul, rock and roll, gospel, motown. 
Ich najväčšími hitmi sú "Twist &amp; Shout" (1962), "Pop That Thang" (1972), "Fight the Power" (1975), "It's a Disco Night" (1979), "Between the Sheets" (1983) a "Contagious" (2001)
Dejiny.
Pôvodne začali ako doo-wop/rhythm and bluesová kapela, ktorá sa sformovala v roku 1957. Kapelu tvorili bratia O'Kelly, Sally Bell, Rudy, Ronnie Isleyovi. V roku 1962, kedy prebiehala vlna twistu, úspešne skórovali s hitmi ako "Shout" či "Twist and Shout". Potom ako sa menila éra, menil sa aj ich repertoár. Presedlali na soul potom na funk, rock a neskôr aj na disco. Kapela patrí medzi skupiny, ktoré často samplovali hip-hopoví umelci. Piesne kapely Isley Brothers samplovali umelci ako 2Pac, Outkast, Ice Cube, Bony Thugs-n-Harmony, J Dilla, UGK, či The Notorious B.I.G..
Wiesbaden

Wiesbaden je hlavné mesto nemeckej spolkovej krajiny Hesensko. Po Frankfurte nad Mohanom je Wiesbaden druhé najväčšie mesto Hesenska a s 27 termálnymi prameňmi je jedným z najstarších kúpeľných miest Európy. Vo Wiesbadene je sídlo nemeckého Spolkového kriminálneho úradu. V roku 2008 malo mesto 275 422 obyvateľov.
Dejiny.
Wiesbaden, ktorého dejiny začínajú už v staroveku, je síce metropolou Hesenska, ktorého súčasťou sa však stal až po skončení druhej svetovej vojny 19. septembra 1945. Pôvodne bol do roku 1866 hlavným mestom Nasavska, potom centrom vládneho obvodu Wiesbaden v pruskej provincii Hesensko-Nasavsko.
Valentina Ivanovna Matvijenková

Valentina Ivanovna Matvijenková () (* 7. apríl 1949, Šepetivka, Chmeľnycká oblasť, Ukrajina) je ruská politička, členka politickej strany Jednotné Rusko. Od roku 2003 do augusta 2011 bola primátorkou Petrohradu.
Jurij Michajlovič Lužkov

Jurij Michajlovič Lužkov (; * 21. september 1936, Moskva† 10. december 2019) bol bývalý primátor Moskvy. Do úradu primátora nastúpil v roku 1992, keď nahradil Gavriila Popova. 28. septembra 2010 bol z tejto funkcie odvolaný prezidentom Dmitrijom Medvedevom. Na jeho miesto nastúpil najprv dočasný primátor Vladimir Resin a následne Sergej Sobjanin.
Doo-wop

Doo-wop je vokálny hudobný žáner, ktorý bol vytvorený z rhythm and bluesovej hudby. Vznikol začiatkom štyridsiatych rokov v afroamerických komunitách vo veľkých mestách ako New York, Philadelphia, Chicago, Baltimore a Pittsburgh.
Tento žáner hrali The Ink Spots, The Ravens, The Mello-Moods, The Clovers, The Coasters, The Marcels, The Dells a The Platters. Žánrom sa inšpirovali Frank Zappa &amp; The Mothers of Invention, Dion &amp; The Belmonts, The Cadillacs, The Drifters, The Platters.
Doo-wop používa „50s chord progression“ akord. 
Tento akord je: 
Akord sa nachádza aj v piesňach ako:
Hrvatska nogometna liga

Hrvatska nogometna liga (doslova "Chorvátska futbalová liga", do roku 2022 sa volala Prva hrvatska nogometna liga, skrátene 1. HNL) je najvyššia chorvátska futbalová liga, hrajúca od roku 1991. Najviac titulov získal tím GNK Dinamo Záhreb s počtom 15-tich prvenstiev. V sezóne 2013/14 bolo v lige 10 tímov. Posledný zostupuje do 1. ligy ("Prva nogometna liga") a predposledný hrá baráž s druhým tímom 1. ligy.
Hi-NRG

Hi-NRG je druh zrýchlenej elektronickej tanečné hudby, ktorá vznikla v 70. rokoch v Amerike.
Namiesto hi-hat činel sa používa syntetizátorom/basovou gitarou hraná oktáva.
Žáner neskôr ovplyvnil aj eurobeat, hudba ktorá je populárna v Japonsku a Taliansku. Niekedy sa v USA o eurobeate hovorilo len ako o „Hi-NRG“.
NK Záhreb

Nogometni Klub Zagreb, (NK Záhreb) je chorvátsky futbalový klub ktorý hrá prvú najvyššiu chorvátsku súťaž. Bol založený v roku 1903. Sídli v meste Záhreb. Domáce zápasy hráva na štadióne Stadion Kranjčevićeva. Najväčší úspech klubu je víťazstvo v chorvátskej lige.
Zostava.
"Legenda: B - Brankár, O - Obranca, Z - Záložník, Ú - Útočník"
Dead or Alive

Dead or Alive bola britská new wave hudobná skupina z Liverpoolu. Populárna bola predovšetkým v osemdesiatych rokoch. Dead or Alive bola kedysi post-punk/gothic rocková hudobná skupina Nightmares in Wax. Ich najväčší hit je pieseň "You Spin Me Round (Like a Record)".